Kalasaari (Jyväskylä)

Kalasaari  on Päijänteen saari Keski-Suomessa Jyväskylässä, joka sijaitsee Pohjois-Päijäntellä Vuoritsalon länsipuolella.

 Maantietoa 
Saari on 930 metriä pitkä, 140 metriä leveä ja sen pinta-ala on 8,5 hehtaaria . Se sijaitsee Vuoritsalon ja Lehtissaaren välisessä salmessa. Kalasaaren ja Vuoritsalon väliin jää Kalasalmi, joka on 50–220 metriä leveä. Lehtissaareen on Kalasaaresta matkaa yli 250 metriä. Kalasaaren eteläpäässä on matalikko, jossa on kiviä ja yksi luoto. Saaren huippu, joka sijaitsee saaren eteläpuoliskolla, sijaitsee noin 85 metriä merenpinnan yläpuolella ja se kohoaa noin seitsemän metrin korkeuteen Päijänteen vedenpinnasta, joka on 78,3 metriä mpy. Saaren omistus on jaettu vapaa-ajanasukkaiden kesken. Rannoille on rakennettu noin 15 vapaa-ajan asuntoa. Ne ovat rantamökkejä, joille tullaan veneillä, sillä saarella ei ole tietä.

 Virkistystoimintaa 
Kalasaaren pohjoispäässä on yksi Päijänteen virkistysalueyhdistyksen virkistysalueista. Alueella on laituri kiinnityspoijuineen, sauna uimalaitureineen, grillikatos, jätepiste sekä kompostorikäymälä.http://www.paijanteenvirkistysalueyhdistys.fi/?id=458 Kalasaaressa on myös Päijänteen purjehdusseuran paviljonki. Se on entistetty vanhaan asuunsa.http://www3.jkl.fi/tiedotus/lehti/old/juttu8.htm 

 Historiaa 
Vuodelta 1884 olevassa Pohjois-Päijänteen purjehdusliikenteen vesistökartassa Kalasaaren länsipuolella kulki merkitty vesiväylä. Saaren karttanimi on ”Kalansaari”.Meriluoto, Timo: Jyväskylä-Muuratsalo (JPG), 1884, Vesistökarttojen pienennökset, viitattu 14.9.2019

 Huomautukset  

 Lähteet 

Luokka:Päijänteen saaret
Luokka:Jyväskylän saaret